વ્યક્તિ પોતાની કલ્પનાશક્તિનો યોગ્‍ય ઉપયોગ કરે તો કાર્યને સંપૂર્ણ કરવાના અનેક રસ્‍તાઓનું તેને દર્શન થાય છે. કલ્પનાશક્તિ વ્‍યક્તિને સર્જનાત્મક બનાવે છે. માનવને કલ્પના આવી કે પક્ષી ઊડી શકે છે તો હું કેમ નહીં? અને વિમાનની મુસાફરી શક્ય બની. વ્‍યક્તિને થયું, ‘ચિત્રો દોરવાને બદલે ર્દશ્યોને ઝીલી કેમ ન શકાય ?‘ તેમાંથી ફોટોગ્રાફી, વીડિયોગ્રાફી વગેરે આધુનિક ઉપકરણો શોધાયાં. તે જ પ્રમાણે કોઈ માનવે કલ્પના કરી કે, ‘આપણા અવાજને શા માટે ઝીલી ન શકાય?‘ અને એડીસને એ કલ્પનાને રેકોર્ડ સ્‍વરૂપે સાકાર કરી. તે કલ્પનાશક્તિનો ઉપયોગ થવાથી આપણને સારાં શ્રાવ્ય સાધનો મળવા લાગ્યાં છે અને માનવનો અવાજ માનવના હાવભાવ વગેરેને અમરી કરી શક્યાં છે. આ જ કલ્પનાશક્તિએ આપણને આધુનિક કમ્પ્‍યુટર આપ્‍યાં છે. દરરોજનાં કાર્યોમાં કલ્પનાશક્તિનો ઉપયોગ કરી તેને ઝડપથી અને સહેલાઈથી પૂર્ણ કરી શકાય છે.